Ο **Ζαν Κολόμπ** (γαλλικά: Jean Colombe) (περ. 1430, Μπουρζ - 1493) ήταν Γάλλος ζωγράφος εικονογραφημένων χειρογράφων. Ήταν αδερφός του γλύπτη Μισέλ Κολόμπ.

Βιογραφία
---------

Ο Ζαν Κολόμπ γεννήθηκε στη Μπουρζ το 1430. Αρκετά συμβολαιογραφικά έγγραφα μας πληροφορούν για τη ζωή του. Ήταν γιος του γλύπτη Φιλίπ Κολόμπ και μεγαλύτερος αδερφός του γλύπτη Μισέλ Κολόμπ. Ίσως με καταγωγή από το Σανς (Ιόν), η οικογένεια Κολόμπ εγκαταστάθηκε στη Μπουρζ τον 12ο αιώνα.

Το 1463, έζησε και μαθήτευσε κοντά στον καλλιγράφο Κλεμάν Τιμπώ. Θεωρείται ότι εκεί έμαθε την τέχνη της εικονογράφησης χειρογράφων. Το 1467, παντρεύτηκε, είναι γνωστό το όνομα της συζύγου του Κολέτ, και έχτισε το σπίτι του στη Μπουρζ. Αρχικά είχε πελάτες από την αστική τάξη και τον κλήρο, στη συνέχεια διεύρυνε την πελατεία του και συμπεριέλαβε την αριστοκρατία και την αυλή της Γαλλίας. Εργάστηκε για την Άννα της Γαλλίας και τον Λουί ντε Λαβάλ, που ήταν κυβερνήτης της Καμπανίας και σύμβουλος του βασιλιά και υπήρξε ο κύριος πελάτης του. Πιθανότατα ήταν η Καρλόττα της Σαβοΐας, σύζυγος του Λουδοβίκου ΙΑ', που τον σύστησε στον ανιψιό της Κάρολο Α' της Σαβοΐας. Ο τελευταίος τον έκανε επίσημο ζωγράφο του το 1486, μετά την ολοκλήρωση του βιβλίου των Ωρών *Οι Πολύ Πλούσιες Ώρες του Δούκα του Μπερί.*

Ο Ζαν Κολόμπ πέθανε το 1493. Μετά το θάνατό του, η διακόσμηση εικονογραφημένων χειρογράφων συνεχίστηκε στη Μπουρζ από καλλιτέχνες του εργαστηρίου του, μεταξύ των οποίων ο γιος του του Φιλιμπέρ Κολόμπ ο οποίος πέθανε το 1505, αλλά και από άλλους όπως οι (πατέρας και γιος) Ζαν και Ζακλέν ντε Μονλισόν, ο Δάσκαλος του Σπένσερ και άλλοι που έχουν παραμείνει ανώνυμοι. Ο εγγονός του Φρανσουά Κολόμπ ακολούθησε επίσης την τέχνη της μικρογραφίας και εικονογράφησης, δραστηριοποιήθηκε στις αρχές του 16ου αιώνα.

Έργο
----

Ανάμεσα στα σημαντικότερα έργα του Ζαν Κολόμπ: Γύρω στο 1470 ολοκλήρωσε το βιβλίο των Ωρών *Ώρες του Ζαν Ρομπερτέ*, που είχε αρχίσει το 1460-1465 ο Ζαν Φουκέ. Το 1470–1472 δημιούργησε τις εικονογραφήσεις στις *Ώρες του Λουί ντε Λαβάλ*. Το 1472-1475 εικονογράφησε το χρονικό των Σταυροφοριών του Σεμπαστιάν Μαμερό *Η υπερπόντια διάβαση* *Γάλλων εναντίον των Τούρκων και άλλων Σαρακηνών και Μαυριτανών ναυτικών.* Τα δύο τελευταία έργα ήταν παραγγελίες του Λουί ντε Λαβάλ. Το 1486 ολοκλήρωσε την *Εικονιστική Αποκάλυψη των Δουκών της Σαβοΐας* για τον Κάρολο Α' της Σαβοΐας. Μεταξύ 1485 και 1490, ολοκλήρωσε τη διακόσμηση στις *Πολύ Πλούσιες Ώρες του Δούκα του Μπερί* που είχε μείνει ημιτελές το 1416: φιλοτέχνησε την εικόνα για τον μήνα Νοέμβριο (κάτω από το ζωδιακό τόξο), ολοκλήρωσε την εικόνα των αδελφών Λίμπουρχ για τον Σεπτέμβριο και επιδιόρθωσε άλλες εικόνες.

Πολλά από τα έργα του φυλάσσονται στην Εθνική Βιβλιοθήκη της Γαλλίας.

Επιλογή έργων
-------------

* Ο βασιλιάς Φίλιππος Β' της Γαλλίας με τον στρατό του φεύγει για την Τρίτη Σταυροφορία. κάτω Βύθιση εχθρικού πλοίου.  (1474/1475)*Ο βασιλιάς Φίλιππος Β' της Γαλλίας με τον στρατό του φεύγει για την Τρίτη Σταυροφορία.* κάτω Βύθιση εχθρικού πλοίου. (1474/1475)
* Η Προσκύνηση των Μάγων, από το βιβλίο των Ωρών του Λουδοβίκου της Ορλεάνης*Η Προσκύνηση των Μάγων*, από το βιβλίο των Ωρών του Λουδοβίκου της Ορλεάνης
* Νοέμβριος, από τις  Πολύ Πλούσιες Ώρες του Δούκα του Μπερί*Νοέμβριος*, από τις *Πολύ Πλούσιες Ώρες του Δούκα του Μπερί*
* Η Παρθένος και το παιδί, από τις Ώρες της Άννας της Γαλλίας (περ. 1473)*Η Παρθένος και το παιδί*, από τις Ώρες της Άννας της Γαλλίας (περ. 1473)
* Η τρέλα του Ναβουχοδονόσορ (1480)*Η τρέλα του Ναβουχοδονόσορ* (1480)
* Εδώ ξεκινά η ιστορία του Μέρλιν, με το πώς το συμβούλιο των δαιμόνων της κόλασης αποφάσισε, με τον καταραμένο αφέντη τους, τον Εωσφόρο, να εισβάλουν μέσα στο σώμα μιας παρθένας κοπέλας. Από χειρόγραφο μυθιστορίας του 13ου αιώνα που εικονογραφήθηκε από τον Κολόμπ το 1480-1485*Εδώ ξεκινά η ιστορία του Μέρλιν, με το πώς το συμβούλιο των δαιμόνων της κόλασης αποφάσισε, με τον καταραμένο αφέντη τους, τον Εωσφόρο, να εισβάλουν μέσα στο σώμα μιας παρθένας κοπέλας.* Από χειρόγραφο μυθιστορίας του 13ου αιώνα που εικονογραφήθηκε από τον Κολόμπ το 1480-1485
* Η Τελευταία Κρίση, από την Εικονική Αποκάλυψη των Δουκών της Σαβοΐας (1486-1490)*Η Τελευταία Κρίση,* από την *Εικονική Αποκάλυψη των Δουκών της Σαβοΐας* (1486-1490)
* Θεός δημιουργός των ψαριών και των πουλιών, από τις Ώρες του Λουί ντε Λαβάλ, (περ.1470-1480)*Θεός δημιουργός των ψαριών και των πουλιών*, από τις Ώρες του Λουί ντε Λαβάλ, (περ.1470-1480)

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ζαν Κολόμπ** |

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb10890756z. Ανακτήθηκε στις 10  Οκτωβρίου 2015.
2. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. 102428204. Ανακτήθηκε στις 15  Οκτωβρίου 2015.
3. ↑  (Αγγλικά, Μποκμάλ, σουηδικά, Φινλανδικά, Δανικά, Εσθονικά) *KulturNav*. cffac7c6-7ca5-4687-91f3-60b106928459. Ανακτήθηκε στις 9  Οκτωβρίου 2017.
4. 1 2  (Ολλανδικά) *RKDartists*. rkd.nl/explore/artists/17812. Ανακτήθηκε στις 29  Σεπτεμβρίου 2017.
5. ↑  *Trove*. 803087. Ανακτήθηκε στις 9  Οκτωβρίου 2017.
6. ↑  *artist list of the National Museum of Sweden*. 12  Φεβρουαρίου 2016.
7. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb10890756z. Ανακτήθηκε στις 10  Οκτωβρίου 2015.
8. ↑ . «arthur.io/art/jean-colombe».
9. ↑ . «boowiki.info/art/peintres-francais-du-xve-siecle/jean-colombe».
10. ↑ . «fr-academic.com/Jean Colombe».
11. ↑ . «facsimilefinder.com/articles/fhe-french-nobleman-who-employed-jean-colombe/».
12. ↑ . «persee.fr/doc/Jean Colombe et ses œuvres de jeunesse».
13. ↑ . «gallica.bnf.fr/ark:/Passages faiz oultre mer par les François contre les Turcqs et autres Sarrazins et Mores oultre marins / Passages d'outremer».
14. ↑ . «artic.edu/artists/5106/jean-colombe».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 103215406
* **Europeana**: agent/base/26232
* LCCN: n86814076
* ISNI: 0000 0001 1816 559X
* GND: 102428204
* SUDOC: 095776486
* BNF: cb10890756z (data)
* ULAN: 500025495
* MusicBrainz: 318f7c53-b237-4575-8dc3-46ec86047937
* KulturNav: id
* RKD: 17812

 |

 |